open-index/open-wikipedia-markdown huggingface dataset:
Ցեղ (դասակարգում)

**Ցեղ**, մի քանի կամ բազմաթիվ կենդանատեսակների, կենդանիների տեսակների վերնատեսակային խմբավորում — խումբ, դասակարգման ավելի բարձր աստիճան (միավոր) կամ կատեգորիա, որը միավորում է ծագումնաբանորեն ամենամոտ կամ ավելի մոտ կեդնանիների տեսակներ և ծառատեսակները ու բույսերի տեսակները։

**Ցեղ** ( հոգ. *genera*, -ից), կենդանիների վերտեսակային տաքսոնոմիական կատեգորիա է, միավորում է ծագումնաբանորեն առավել մոտ տեսակները։ Համապատասխանում է բույսերի ցեղ կատեգորիային։ Մոտ ցեղերը միավորվում են Ընտանիքում։

## Ցեղի գիտական անունը
Ցեղի կամ բուսաբանական ցեղի գիտական անունը բաղկացած է մեկ բառից և պարտադիր լատիներեն է։ Պահանջվում է, որ անունը գրված լինի լատինատառ և ենթարկվի լատիներենի ուղղագրությանը։ Հանդիսանում է գոյական անուն, եզակի թվով և սկսվում է մեծատառով։ Ուրիշ պահանջներ չկան։ Բառը կարող է լատիներենից փոխառյալ լինել, կամ էլ լատինացված բառ ցանկացած լեզվից (հաճախ հունարենից)։ Հանդիպում է նաև ազգանունից առաջացած բառ, օրինակ՝ Linnaea, որն առաջացել է Կառլ Լիննեյի ազգանունից (Linnaeus)։

## Ծանոթագրություններ

## Արտաքին հղումներ
* Կենսաբանական դասակարգման միջազգային կոդերը 

Կատեգորիա:Կենսաբանական դասակարգում
Չիլագո

**Չիլագո** (), քաղաք, որը գտնվում է ավստրալիական Քվինսլենդ նահանգի հյուսիս-արևելյան մասում։ Քաղաքում 2011 թվականի տվյալներով ապրում է 192 մարդ։ Քաղաքը գտնվում է Մարիբա կոմսության կազմում, որի բնակչությունը կազմում է 21.557 մարդ (2016 թվականի տվյալներով)։ 
thumb|left|140px|Շրջանի դիրքը

## Տեղանվանագիտություն
1888 թվականին քաղաքը անվանվել է Չիլագո։ Անունը վերցրել են տեղական շանտիի կրկներգից` «Հիկի, Տիկի, Պսայկե, Կրիկի, Չիլագո, Վալբադորի»։

## Պատմություն
thumb|left|Թաուեր Ռոք, 1897
1873 թվականին Ջեյմս Միլագան հետազոտել է այս շրջանը և հաստատել է այս տարածքում պղնձի հարուստ հանքավայրերի մասին տեղեկատվությունը։ Լեռնային ձեռնարկատեր Ջոն Մոֆֆատն ուղևորվել է դեպի այս շրջան 1888 թվականին և արագ մենաշնորհել է այս տարածքը։ 1900 թվականին այստեղ բացվել են առաջին փոստատարային բաժանմունքները։ 1901 թվականին Մարիբայից մինչև քաղաք կառուցել են երկաթուղային գծեր և Չիլագոյի հանքաարդյունաբերական ձեռնարկությունը, 1910 թվականի հոկտեմբերի 27-ին Չիլագոյում բացվել է քաղաքային արգելոց.:

Քաղաքային առաջին գրադարանը բացվել է 2002 թվականին։ 1902 թվականի ապրիլի 1-ին բացվել է Չիլագոյի պետական դպրոցը։

## Ծանոթագրություններ
Ջասթին Կրյուգեր

**Ջասթին Կրյուգեր** (, ), ամերիկացի սոցիալական հոգեբան, Նյու Յորքի համալսարանի բիզնես-դպրոցի պրոֆեսոր։ Հայտնի է Դանինգ-Կրյուգերի էֆեկտի ուսումնասիրությամբ։

## Կենսագրություն
1993 թվականին Կրյուգերը ստացել է հոգեբանության բակալավրի աստիճան Սանտա Կլարայի համալսարանում, ընդ որում, մեկ տարի սովորել է բրիտանական Դարհեմի համալսարանում։ 1999 թվականին Կոռնելի համալսարանում ստացել է հոգեբանության դոկտորի աստիճան։

## Գիտական գործունեություն
Կրյուգերը հայտնի է իբրև 1999 թվականին Դեյվիդ Դանինգի հետ իրականացրած հետազոտության համահեղինակ։ Հետազոտության մեջ ցույց է տրվել, որ այն հետազոտվողները, որոնք վատ էին կատարում որոշակի թեմաների, այդ թվում՝ հումորի զգացումի, քերականության և տրամաբանության վերաբերյալ առաջադրանքները, զգալիորեն գերագնահում էին դրանց կատարման որակը։ Ուսումնասիրությունը նաև ցույց է տվել, որ միջինից մի փոքր բարձր ցուցանիշներ դրսևորած հետազոտվողներն առավել ճշգրիտ էին առաջադրանքների կատարման որակի գնահատման ժամանակ։ Եվ ընդհակառակը, նրանք, ովքեր ուրիշներից լավ էին կատարել առաջադրանքները, հակված էին մտածելու, որ առաջադրանքը կատարել են միջինից փոքր-ինչ բարձրորակ։

Այս ուսումնասիրությունը հիմք է դարձել այսպես կոչված Դանինգ-Կրյուգերի էֆեկտի համար, ըստ որի՝ այն մարդիկ, որոնք վատ են կատարում որոշակի առաջադրանքներ, սխալմամբ կարծում են, որ իրենց դա հաջողվում է։

## Մրցանակներ և տարբերությոուն
* Իգնոբելյան մրցանակ հոգեբանությունից (2000)

## Տես նաև
* Դանինգ-Կրյուգերի էֆեկտ

## Ծանոթագրություններ

Կատեգորիա:Ամերիկացի հոգեբաններ
Կատեգորիա:Ապրող անձինք
Կատեգորիա:Կոռնելի համալսարանի շրջանավարտներ
Սըր

**Սըր** (անգլ․ *sir*, հին ֆրանսիական *sieur* բառից, որ նշանակում է պարոն, տեր, ինչն էլ, իր հերթին, առաջացել է լատիներեն *senior* բառից, որ նշանակում է ավագ), անգլալեզու աշխարհում տղամարդկանց պատվավոր կոչում, որն ունի երկու նշանակություն՝ տիտղոս և դիմելաձև։

## Տիտղոս
Միացյալ Թագավորությունում տարածում գտած բառամաս, որ դրվել է ասպետական կոչում, բարոնետի ազնվական տիտղոս ունեցող մարդկանց կամ Պատվո լեգեոնի շքանշանի ասպետների անուններից առաջ՝ տալով դրանց պատվավոր իմաստ։ Անգլերենում բառը գրվում է մեծատառով (*Sir*) և գործածվում է անվան հետ՝ առանց ազգանվան, օրինակ՝ *Sir Paul, սըր [[Փոլ ՄաքՔարթնի|Փոլ]]*, կամ ամբողջ անվան հետ (*Sir Walter Scott, սըր [[Վալտեր Սքոթ]]*)։ Ճիշտ չէ այն գործածել միայն ազգանվան հետ (չի կարելի ասել *Sir McCartney, սըր [[Փոլ ՄաքՔարթնի|ՄաքՔարթնի]]*)։ Անգլալեզու տեքստերում (հատկապես՝ բրիտանական) *սըր* բառը ասպետների և բարոնետների անվան հետ գործածվել է խիստ հետևողականորեն (ծայրահեղ դեպքում միայն առաջին հիշատակման մեջ)։ Ասպետական միաբանությունում ասպետի աստիճան կամ բարոնետի տիտղոս ունեցող կանայք կոչվել են տիկին (*Dame*)՝ անվան հետ, բայց սըր–ի կինը կոչվել է լեդի՝ ազգանվան հետ, առանց անվան (այսպես՝ սըր Փոլ ՄաքՔարթնիի կինը՝ լեդի ՄաքՔարթնի)։

## Դիմելաձև
Անգլալեզու աշխարհում տղամարդկանց դիմելու քաղաքավարի ձև, որ սովորաբար կիրառվում է ղեկավարին, պետին, բարձր կոչում ունեցողին (ոստիկանությունում և Հրշեջ պահպանությունում), սպային (զինված ուժերում) դիմելիս, կամ այն դեպքերում, երբ զրուցակցի անունը հայտնի չէ (մինչև 20-րդ դարը սովորաբար այդպես դիմել են միայն ջենթլմեններին)։ *Սըր* բառը սովորաբար գրվում է փոքրատառով, ինչպես, օրինակ՝ «այո, սըր», «բարև ձեզ, սըր» և այլն։ Կանանց դիմելու համապատասխան ձևը մադամն է, *madam* (կրճատ՝ մեմ, *ma’am*)։

Պետք չէ շփոթել **[[սիր]]** բառի հետ (, ), որ կիրառվում է միապետերին դիմելու ժամանակ (Ձերդ Մեծություն, Տեր իմ)։

Ալեքսանդր Բլոկի մոտ կարելի է հանդիպել *sir* բառի բնօրինակ տարբերակը՝ *Пора смириться, сöр*.

## Պատկերասրահ
### Հայտնի մարդիկ, որ ունեն սըր տիտղոսը

Sir Thomas Wyatt by Hans Holbein the Younger.jpg|սըր Թոմաս Ուայթ
GodfreyKneller-IsaacNewton-1689.jpg|սըր Իսահակ Նյուտոն
Sir Thomas Troubridge, 1st Baronet.jpg|սըր Թոմաս Թրուբրիջ
Sir Catchick Paul Chater.jpg|սըր Փոլ Չաթեր
Conan doyle.jpg|սըր Արթուր Կոնան Դոյլ
Almroth Wright c1900.jpg|սըր Ալմրոթ Ռայթ
Synthetic Production of Penicillin TR1468 crop.jpg|սըր Ալեքսանդր Ֆլեմինգ
Alex Ferguson.jpg|սըր Ալեքս Ֆերգյուսոն
Paul McCartney black and white 2010.jpg|սըր Փոլ ՄաքՔարթնի
Elton John 2011 Shankbone 2 (cropped).JPG|սըր Էլթոն Ջոն


## Ծանոթագրություններ

## Արտաքին հղումներ
* «Сэр» на *EtymologyOnLine.com*

Կատեգորիա:Ազնվական տիտղոսներ
Կատեգորիա:Միացյալ Թագավորության մշակույթ
Կատեգորիա:Պատվո լեգեոնի շքանշանի ասպետներ
Բոտսվանայի օրհներգ

**Բոտսվանայի օրհներգ**  *(Երջանիկ եղիր, փառավոր Երկիր*,  տսվանա՝ *Fatshe leno la rona*), Բոտսվանայի պետական օրհներգը, որը հաստատվել է 1966 թվականին՝ անկախությունից հետո։

## Պատմություն
thumb|200px|Օրհներգի խոսքերի և երաժշտության հեղինակ Քալեմենտ Թումեդինսկ Մոթսեթ
Անկախության ձեռքբերման նախաշեմին առաջ են քաշվել ապագա երկրի ազգային խորհրդանիշի վերաբերյալ առաջարկներ։ Չնայած դրոշն ու զինանշանը պարզ ընտրություններ էին, սակայն  ազգային օրհներգի ընտրությունը տարաձայնությունների աղբյուր հանդիսացավ։

Երաժշտության և տեքստի հեղինակը Քալեմենտ Թումեդինսկ Մոթսեթն է, որն օրհներգը գրել է Գանայում, նրան ոգեշնչել են այդ երկրի ազատագրական երգերը։

## Բնօրինակ տեքստ
Fatshe leno la rona,
Ke mpho ya Modimo,
Ke boswa jwa borraetsho;
A le nne ka kagiso.

Կրկներգ
Tsogang, tsogang! banna, tsogang!
Emang, basadi, emang, tlhagafalang!
Re kopaneleng go direla
Lefatshe la rona.

Ina lentle la tumo
La chaba ya Botswana,
Ka kutlwano le kagisano,
E bopagantswe mmogo.

Կրկներգ


## Ծանոթագրություններ

## Արտաքին հղումներ
*https://deacademic.com/dic.nsf/dewiki/431008
*Botswana: ''Fatshe leno la rona'' – Audio of the national anthem of Botswana, with information and lyrics
*''Fatshe leno la rona'' MIDI
*– Vocal

Կատեգորիա:Ազգային օրհներգեր
Կատեգորիա:Բնօրինակում անաղբյուր հոդվածներ
Կատեգորիա:Բոտսվանայի պետական խորհրդանիշեր
Կատեգորիա:Օրհներգեր
Նակուրու

**Նակուրու** (), քաղաք, որը գտնվում է Քենիայի հարավարևմտյան հատվածում։

## Նկարագրություն
Նախկինում Ռիֆտ-Վալիի գավառի վարչական կենտրոնն էր։ Մեծությամբ Քենիայի չորրորդ քաղաքն է։ Համաձայն 2009 թվականի մարդահամարի՝ Նակուրուի բնակչության թիվը կազմում է 307 990 մարդ։

## Աշխարհագրական տեղագրություն
Ծովի մակարդակից գտնվում է 1952 մետր բարձրության վրա։ Տեղակայված է Նակուրու լճի ափին՝ Արևելաաֆրիկական բեկվածքի (*Ռիֆտ-Վալի*) արևելյան մասում։

## Պատմություն
Քաղաքը հիմնադրվել է 1904 թվականին։ Գաղութային ժամանակաշրջանում Նակուրուն հիմնականում բնակեցվել է սպիտակամորթներով՝ հաստատվելով այսպես կոչված *Ճերմակ բարձրավանդակում (White Highlands)*։  Նակուրուն կարևոր երկաթուղային հանգույց է։ Այնտեղով է անցնում Նայրոբին Ուգանդային միացնող երկաթգիծը։ Այժմ Նակուրուն գյուղատնտեսական ընդարձակ շրջանի կենտրոնն է։

Քաղաքի մերձակայքում տեղակայված են Նակուրու Լիճ անունը կրող ազգային զբոսայգին, Մենենգայի հրաբխային խառնարանը և նախնադարյան Հայրաքս Հիլ կեցավայրը։

## Գործընկեր քաղաքներ
*  Իստ Օրինջ, Նյու Ջերսի, Ամերիկայի Միացյալ Նահանգներ։

## Պատկերասրահ

Պատկեր:Flamingo IMG 24.jpg
Պատկեր:Lake Nakuru National Park, Накуру, Кения - panoramio.jpg
Պատկեր:LAKE NAKURU LODGE. Lake Nakuru National Park, Накуру, Кения - panoramio.jpg
Պատկեր:Lake Nakuru National Park. Baruti East, Накуру, Кения - panoramio - Николай Максимович.jpg
Պատկեր:Mountain (vulcano) Longonot. Kenya 2013. - panoramio.jpg
Պատկեր:Lake Nakuru in rainy day.JPG


## Ծանոթագրություններ

Կատեգորիա:Քենիայի քաղաքներ
Ֆաուզիա (երգչուհի)

**Ֆաուզիա** (, ), արաբական ծագումով կանադացի երգչուհի և երգերի հեղինակ։

## Կենսագրություն
Ֆաուզիան ծնվել է 2000 թվականի հուլիսի 5-ին Կասաբլանկա քաղաքում։ Նա ունի ավագ քույր, որի անունը Սամիյա է։ 5 տարեկան հասակում ընտանիքով տեղափոխվել են Կանադայի Մանտիբո համայնք։ Ֆաուզիան ազատ խոսում է անգլերեն, ֆրանսերեն և արաբերեն։

## Գործունեություն
15 տարեկան հասակում La Chicane Éléctrique մրցույթի ժամանակ միանգամից մի քանի մրցանակ է ստացել։ Հենց այդ տարիքից նա իր YouTube-յան էջում տեղադրել է և՛ իր երգերը, և՛ քավեր տարբերակներ։ Որոշ ժամանակ անց նրան նկատել է Paradigm Talent Agency գործակալությունը և սկսվել համագործակցությունը։

2017 թվականին արժանացել է Գրան-պրիի Nashville Only Unsigned մրցույթում։ Նույն տարում նա երգ է ձայնագրել կանադացի Մետ Էպպի հետ։ «*The Sound»* երգը մրցանակ է ստացել երգեր գրելու մրցույթում։ Ֆաուզիան նաև հանդես է եկել Վինիպեգյան սիմֆոնիկ նվագախմբի հետ Վինիպեգում Կանադայի 150-ամյակի տոնակատարության ժամանակ։

## Սկավառակագրություն
* «My Heart's Grave» (2017)
* «Bad Dreams (Stripped)» (2018)
* «This Mountain» (2018)
* «Exothermic (դաշնամուրային տարբերակ)
* «Born Without a Heart» (2019)
* «You Don't Even Know Me» (2019)
* «Tears Of Gold» (2019)
* «The Road» (2020)
* «Wake Me Up When It's Over» (2020)
* «Secrets» (2020)
* «How It All Works Out» (2020)

### Տեսահոլովակներ

## Ծանոթագրություններ

## Արտաքին հղումներ
* Պաշտոնական կայքէջ

Կատեգորիա:21-րդ դարի երգչուհիներ
Կատեգորիա:Կանադացի երգչուհիներ
Կատեգորիա:Կանադացի երգահաններ
Կատեգորիա:Կանադացի երաժիշտներ
Ատենեումյան դիմանկար

**«Ջորջ Վաշինգտոն»** () կամ **«Ատենեումյան դիմանկար»** (), ամերիկացի նկարիչ Գիլբերտ Ստյուարտի անավարտ նկարը, որը նա ստեղծել է 1796 թվականին։ Ներկայում այն Բստոնի Գեղարվեստի թանգարանի և Վաշինգտոնի Դիմանկարների ազգային պատկերասրահի համատեղ սեփականություն է։

Մարթա Վաշինգտոնի համապատասխան դիմանկարը, որը նույնպես հայտնի է որպես *Ատենեումյան դիմանկար* ցուցադրվում է Բոստոնի գեղարվեստի թանգարանում՝ ամուսնու դիմանկարի կողքին։

## Պատմություն
1795 թվականին Վաշինգտոնը մի քանի անգամ կեցվածք է ընդունել Ստյուարտի համար, ինչի արդյունքում ստեղծվել են Ատենեումյան, Լանսդաունյան և Վոգանյան դիմանկարները, որ կոչվել են իրենց սեփականատերերի անուններով (մասնավորապես Ատենեումյան դիմանկարը Ստյուարտի ահվանից հետո ուղարկվել էր Բոստոնի Ատենեում)։ Վոգանյան դիմանկարն ունի մի քանի հեղինակային պատճեններ, որոնցից երկուսը պահվում են Դիմանկարների ազգային պատկերասրահում, ևս մի քանիսը՝ Մետրոպոլիտեն թանգարանում և Ֆրիկի հավաքածոււմ։

Իր ստեղծագործական կարիերայի ընթացքում Ստյուարտը ստեղծել է Ջորջ Վաշինգտոնի ավելի քան հարյուր դիմանկարներ, որոնցից 70-ը եղել են նրա կենդանության օրոք ստեղծված Ատենեումյան դիմանկարի պատճենները, այդ թվում նաև 1821 թվականի դիմանկարը (Արվեստի ազգային պատկերասրահ), որն ստեղծվել է ԱՄՆ առաջին հինգ նախագահների մյուս դիմանկարների հավաքածուի կազմում, որոնք էին Ջոն Ադամսը, Թոմաս Ջեֆերսոնը, Ջեյմս Մեդիսոնը, Ջեյմս Մոնրոն։ Ատենեումյան դիմանկարի տարբերակները պահվում են տարբեր թանգարաններում, այդ թվում՝ ԱՄՆ Կապիտոլիումում, Քլարկի արվեստների թանգարանում, Ուոլտերս գեղարվեստի թանգարանում, Ռոդ Այլենդի դիզայնի դպրոցի թանգարանում, Ֆիլադելֆիայի արվեստի թանգարանում, Փենսիլվանիայի կերպարվեստի թանգարանում, Քրայսլերի արվեստի թանգարանում, Հանթինգթոնի գեղարվեստի հավածաքուում, Միդլբերի քոլեջի արվեստի թանգարանում, Մետրոպոլիտեն թանգարանում, ինչպես նաև մասնավոր հավաքածուներում։

Չնայած Գիլբերտ Ստյուարտը Ատենեումյան դիմանկարը թողել է անավարտ, Վաշինգտոնի հենց այս նկարն է տեղ գտել ԱՄՆ-ի մեկ դոլարանոց թղթադրամի վրա։

## Ծանոթագրություններ

## Արտաքին հղումներ
* 
* 

Կատեգորիա:1796 նկարներ
Կատեգորիա:Բոստոնի գեղեցիկ արվեստների թանգարանի նկարներ
Կատեգորիա:Ջորջ Վաշինգտոն
Օլալա (պատմվածք)

**Օլալա** (), Ռ. Լ. Սթիվենսոնի պատմվածքը, որը լույս է տեսել 1885 թվականին «The Court and Society Review» ամսագրի ամանորյա համարում։ 1887 թվականին այն ընդգրկվել է Սթիվենսոնի «Ուրախ կտրիճները և այլ պատմվածքներ ու առակներ» ժողովածուի մեջ։

## Սյուժե
Պատմությունը պատմվում է շոտլանդացի երիտասարդ սպայի անունից, որը բուժվում է Իսպանիայում, Պիրենեյան պատերազմների ընթացքում վիրավորվելուց հետո։ Բժիշկը նրան խորհուրդ է տալիս քաղաքից դուրս գնալ` բնության մեջ կազդուրվելու նպատակով։ Ծանոթ գյուղական քահանայի միջոցով բժիշկը սպային ուղղում է դեպի սնանկացած արիստոկրատ ընտանիքի մեկուսացված ամրոց։ Ամրոցում, որը գտնվում է լեռներում, ապրում է ընդամենը երեք մարդ` մայրը, որդին և դուստրը։ Սպանի առջև դրված պայմանն այն է, որ նա չպետք է մտերմանալու փորձ կատարի ամրոցի բնակիչների հետ։ Այնուամենայնիվ, ժամանակի ընթացքում տիրուհու որդին՝ Ֆելիպը, որը տառապում է տկարամտությունից, կապվում է սպային։ Տանտիրուհին գրեթե ամբողջ ժամանակը ծախսում է գտնվելով ամրոցի բակում արևի տակ կիսաքուն վիճակում։ Սպանը երբեմն զրուցում է նրա հետ՝ նկատելով, որ արտաքին գեղեցկությամբ կինն առանձնանում է աչքերի անսովոր անիմաստ արտահայտությամբ և կյանքում որևէ հետաքրքրության բացակայությամբ։ Ամրոցում դիմանկարները զննելուց հետո երիտասարդը որոշում է, որ այս ընտանիքը, որը ժամանակին հզոր էր, այժմ ենթարկվում է այլասերվածության։ Մի գիշեր հերոսը սարսափելի գոռոցներ է լսում ինչ-որ տեղ ամրոցում, բայց նա չի կարող լքել սենյակը, իսկ հաջորդ օրը Ֆելիպը հրաժարվում է այդ մասին խոսել։

Մի օր սպանը հայացք է նետում տիրուհու դստեր՝ Օլալայի վրա։ Նա շատ գեղեցիկ է, և այլասեռության նշաններ չկան, որ հերոսը նկատել էր մոր և եղբոր մեջ։ Նա սիրահարվում է Օլալային և նրան թվում է, որ աղջիկը նույնպես սիրահարվել է։ Օլալան, այնուամենայնիվ, չի փնտրում հանդիպումներ սպայի հետ և նրան մեկ անգամ է մոտենում, խնդրելով  հնարավորինս շուտ հեռանալ ամրոցից։ Հերոսը չի հասկանում այս խնդրանքը և չի ցանկանում նահանջել, բայց շուտով տեղի է ունենում մի իրադարձություն, որը նրան ստիպում է այլ կերպ գնահատել իր մնալը ամրոցում։ Երբ նա վնասում է ձեռքը և խնդրում է տիրուհուն վիրակապել սպայի ձեռքը, վերջինս արյուն տեսնելով հարձակվում է հերոսի ձեռքի վրա։  Ֆիլիպը հեռացնում է մորը, Օլալան վիրակապում է սպայի ձեռքը, իսկ արդեն գիշերը նա նորից է լսում սարսափելի ճիչերը՝ հասկանալով, որ դա մայրն է գոռում։

Օլալան պնդում է, որ սպան հեռանա ամրոցից, և նա տեղափոխվում է քահանայի մոտ։ Գյուղացու հետ զրույցից հերոսը տեղեկանում է, որ ամրոցում ապրող ընտանիքը համարվում է անիծված, և նրանց խղճի վրա կան շատ սպանվածներ, այնպես որ վաղ թե ուշ ժողովրդի զայրույթը կարող է ընկնել մորը և երեխաներին։ Անտառի մի բլրի վրա Քրիստոսի խաչելության բլրի վրա, անտառում տեղի է ունենում հերոսի վերջին հանդիպումը Օլալայի հետ։ Նա ասում է, որ չի կարող պատասխանել հերոսի սիրուն, քանի որ նա ուխտ է տվել, որ իր ընտանիքն ավարտվելու է։ Իմանալով իր տոհմի անեծքի մասին, նա չի կարող ամուսնանալ, քանի որ վտանգ կա, որ նրա սերունդները նույնպես կկրեն այդ անեծքը։ Հերոսը համաձայն է նրա հետ՝ գիտակցելով, որ «ոգով ուժեղները գնում են տառապանքի փշոտ ճանապարհով, որ մարդը պարտականություն ունի, և փորձությունները միայն կոփում են նրան»։

## Ծանոթագրություններ

## Արտաքին հղումներ
* Информация о рассказе на FantLab.ru
* 

Կատեգորիա:1885 պատմվածքներ
Կլոնկարի (կոմսություն)

**Կլոնկարի,** տեղական ինքնակառավարման տարածք Քվինսլենդի հյուսիս-արևմտյան մասում, Ավստրալիա։ Այն ընդգրկում է 47.971 կմ2 տարածք և 1884 թվականից գոյություն ունի որպես տեղական ինքնակառավարման մարմին։ Շրջանի վարչական կենտրոնը Կլոնկարի քաղաքն է։

## Աշխարհագրություն
Շրջանը գտնվում է Քվինսլենդի հյուսիս-արևմտյան մասում։ Կլոնկուրիի տարածքը 47,971 կմ2 է։

## Անվանում
Շրջանը, ինչպես նաև վարչական կենտրոնը, իրենց անունը ստացել են Կլոնկարի գետից։

## Կլիմա
Կլոնկարին տեղակայված է մերձհասարակածային կլիմայական գոտում։ Միջին ջերմաստիճանը 28&nbsp;°C է։ Ամենատաք ամիսը դեկտեմբերն է, միջին ջերմաստիճանը 36&nbsp;°C է, իսկ ամենացուրտ ամիսը` հուլիսը 20&nbsp;°C միջին ջերմաստիճան։ Տեղումների միջին քանակը տարեկան 443 միլիմետր է։ Ամենախոնավ ամիսը փետրվարն է (տեղումները` 137 մմ), իսկ ամենաչորը օգոստոսն է (տեղումները` 1 մմ)։

1989 թվականի հունվարի 16-ին շրջանի վարչական կենտրոնում,  Կլոնկարի քաղաքում գրանցվել է Ավստրալիայի ամենաբարձր ջերմաստիճանը՝ 53,3 °:

## Բնակչություն
2018-ին շրջանի բնակչությունը կազմում էր 3,091 մարդ։

## Ծանոթագրություններ

## Արտաքին հղումներ
* Կլոնկարրի շրջան

Կատեգորիա:1884 թվականին հիմնադրված բնակավայրեր
Կատեգորիա:1884 հիմնադրումներ Ավստրալիայում
Արա Սարաֆյան

**Արա Սարաֆյան** (, ), հայկական ծագմամբ բրիտանացի պատմաբան։ Նա Լոնդոնում Կոմիտաս ինստիտուտի հիմնադիր տնօրենն է, որը հովանավորում և իրականացնում է ժամանակակից հայերենի ու հարակից գիտակարգերի ուսումնասիրություններ, հրատարակում գրքեր։

## Վաղ տարիներ
Սարաֆյանը ծնվել է 1961 թվականի հուլիսին Կիպրոսում։ 1974 թվականին, մինչ նա և ծնողները արձակուրդի էին Լոնդոնում, թուրքական զորքերը ներխուժել են Հյուսիսային Կիպրոս։ Սարաֆյանի ընտանիքը դարձել է վտարանդի։ Նա որոշել է սովորել թուրքերեն, քանի որ այդպես նա կարող էր մարտահրավեր նետել թուրքական պետության կողմից Հայոց ցեղասպանության ժխտմանը և դիմել է Անկարայում լեզուն ուսումնասիրելու համար։ Երբ Թուրքիայի կրթության նախարարությունը մերժել է ուսանելու դիմումը, նա այնուամենայնիվ գնացել է՝ ուսման վարձը վճարելով անգլերեն սովորեցնելով։ Ըստ «New Yorker»-ի էջի՝ «Թուրքիա գալը նրան անսպասելի ձևով փոխակերպեց։ Թուրքիայի քաղաքացիներին ծանոթանալու, բարձրագույն կրթության, չափահասության և թուրքական քաղաքականության փոփոխության համատեղ ազդեցությունը վերացրեց պատանու ատելությունը, մինչև նա սկսեց հաշտեցման հնարավորություններ որոնել»։ Սարաֆյանը հաճախել է ԱՄՆ-ի Էնն Արբորի Միչիգանի համալսարան և պատմության մագիստրոսի աստիճան ստացել է Ռոնալդ Գրիգոր Սյունու հովանավորությամբ։

## Կոմիտաս ինստիտուտ
Սարաֆյանը եղել է Միչիգանի համալսարանում Կոմիտաս ինստիտուտի համահիմնադիրը 1992 թվականին և դրա տնօրենն է մինչ օրս։ Ինստիտուտն այժմ տեղակայված է Լոնդոնում։ Գրքերի հրապարակումների շարքում են Հայոց ցեղասպանությանը վերաբերող հայերեն տեքստերի անգլերեն թարգմանություններ։ Այն նաև հրատարակում է «Armenian Forum» հանդեսը։ Բացի այդ, Կոմիտաս ինստիտուտը հրապարակել է Թալեաթ Մեհմեդի զեկույցը Հայոց ցեղասպանության վերաբերյալ և «1915-1916 թվականներին Օսմանյան կայսրությունում հայերի վերաբերմունք»-ի քննադատական հրատարակությունը, որը սովորաբար հայտնի է որպես «Կապույտ գիրք» (սկզբնապես հրատարակել են 1916 թվականին բրիտանացի պատմաբաններ Ջեյմս Բրայսը և Առնոլդ Թոյնբը), ինչպես նաև գրքի թուրքերեն հրատարակությունը։ Կոմիտաս ինստիտուտը հրատարակել է նաև Հայաստանում ԱՄՆ նախկին դեսպան Ջոն Էվանսի հուշերը, այն եղել է Հրանտ Դինք հիմնադրամի հետ համագործակցություն։

## Ծանոթագրություններ

## Արտաքին հղումներ
* Արա Սարաֆյան. «Հայերը և թուրքերը պետք է աշխատեն հանուն խաղաղության»
* Արա Սարաֆյան. Հայ պատմաբանը մարտահրավեր է նետում թուրք արխիվագետին

Կատեգորիա:Բրիտանահայ պատմաբաններ
Կատեգորիա:Բրիտանացի պատմաբաններ
Կատեգորիա:Բրիտանացիներ հայկական սերմամբ
Կատեգորիա:Հայոց ցեղասպանության հետազոտողներ
Կատեգորիա:Միչիգանի համալսարանի շրջանավարտներ
Ֆրենսիս Մերիոն

**Ֆրենսիս Մերիոն** ( [ˈmɛr-iː-ən, ˈmɑːr-iː-ən], ), ԱՄՆ-ի անկախության պատերազմի (1775—1783) մասնակից։

## Կենսագրություն
Ֆրենսիս Մերիոնը ծնվել է Գաուտֆիլդ պլանտացիայում (Բերկլի շրջան, Հարավային Կարոլինա նահանգ)։ Մոտավորապես 15 տարեկանում աշխատանքի է անցել Արևմտյան Հնդկաստան ուղևորվող նավի վրա, որը, սակայն, խորտակվել է փոթորիկի ժամանակ։ Մերիոնը նավի անձնակազմի մյուս անդամների հետ փրկվել է փրկամակույկի շնորհիվ․ նրանք ստիպված են եղել ծովում մեկ շաբաթ անցկացնել, մինչև ցամաք հասնելը։ Ռազմական կարիերան սկսել է մինչ 25 տարեկան դառնալը։ Ֆրենսիսը և իր եղբայրը՝ Ջոբը, կապիտան Ջոն Պոստելի հետ զինվորագրվել են ոստիկանությունում՝ ֆրանսիացիների և հնդկացիների դեմ մղվող պատերազմին մասնակցելու համար։ 1761 թվականին, լեյտենանտի կոչումով կապիտան Ուիլամ Մոլտրիի հրամանատարությամբ, մասնակցել է հնդկացի չերոկիների դեմ արշավին։

1775 թվականին եղել է Հարավային Կարոլինա նահանգի Նահանգային կոնգրեսի անդամ։ Մերիոնը նշանակվել է կապիտան Հարավային Կարոլինայի երկրորդ գնդում՝ Ուիլյամ Մոլտրիի հրամանատարությամբ։ 1776 թվականի հունիսին մասնակցել է Չառլստոն նավահանգստում գտնվող Սալիվան ռազմական ամրոցի պաշտպանությանը։ Նույն թվականի սեպտեմբերին Մայրցամաքային կոնգրեսը Մերիոնին շնորհել է փոխգնդապետի կոչում։

1779 թվականի աշնանը Մերիոնը մասնակցել է Սավաննայի պաշարմանը։ 1780 թվականի հուլիսին նրան շնորհվել է Մայրցամաքային բանակի գնդապետի կոչում։ Նույն թվականի օգոստոսին նա միացել է գեներալ Գեյտսի բանակին, կարճ ժամանակ անց նշանակվել ոստիկանության հրամանատար Հարավային Կարոլինայի Պի-Դի շրջանում։

Քամդենի ճակատամարտից հետո կազմակերպեց գրոհայինների ջոկատ, որը կոչվել է « Մերիոնի պարտիզաններ»։ 1780-1781 թվականներին հաջողությամբ գործել է անգլիացիների և հավատարիմների դեմ Հարավային Կարոլինայի ճահճուտ շրջաններում։ Այս գործողության համար ստացել է «ճահճի աղվես» () մականունը։ Նաև Մերիոնի գրոհայինները բռնել և նախկին սեփականատերերին վերադարձրել են փախստական սևամորթ ստրուկներին։ 1781 թվականի օգոստոսին Մերիոնը ստացել է բրիգադի գեներալի կոչում։ Պատերազմական գործողությունների ժամանակ Մերիոնի պլանտացիան այրվել է, իսկ ստրուկները փախել են անգլիացիների մոտ։ Պատերազմից հետո ստիպված է եղել գումար վերցնել պլանտացիան վերականգնելու և նոր ստրուկներ գնելու համար։ Այդ ժամանակ Մերիոնը ամուսնացել է իր զարմուհի՝ Մերի Եսթեր Վիդի հետ։

1782 թվականի հունվարին Մերիոնն ընտրվել է Հարավային Կարոլինայի սենատում։ 1784 թվականին նշանակվել Ջոնսոն ռազմական ամրոցի ղեկավար՝ 500 դոլար տարեկան աշխատավարձով։

Նա համարվում է պարտիզանական պատերազմի ժամանակակից մարտավարության և ռազմավարության ստեղծողներից մեկը։ Նրա անունը առկա է ԱՄՆ-ի գրոհայինների ցուցակում։

## Կերպարը կինոյում և հեռուստաֆիլմերում
Գեներալ Ֆրենսիս Մերիոնը ծառայել է որպես նախատիպ «Հայրենասերը» ֆիլմի գլխավոր հերոսի կերպարի ստեղծման համար։ Այս դերը խաղացել է Բենջամին Մարտինը՝ հայտնի դերասան Մել Գիբսոնի ֆիլմում։ Ավելի շուտ՝ 1959 թվականին, նկարահանվել է «Ճահճի աղվեսը» հեռուստասերիալը, որտեղ Ֆրենսիս Մերիոնի դերում խաղացել է Լեսլի Նիլսենը։

## Ծանոթագրություններ

Կատեգորիա:Զինվորականներ,հեղափոխականներ և ակտիվիստներ
Ու (գետ)

**Ու** (), գետ Լաոսում, Մեկոնգի ձախ վտակը։ Երկարությունը մոտ 448 կմ։ Հոսում է հյուսիսից հարավ Փհոնգսալի և Լուանգպհաբանգ նահանգներում։

## Ակունք
Ակունքը հյուսիսային լեռներում է՝ Լաոսի և չինական Յունան նահանգի սահմանում, Պհոնգսալի նահանգում՝ Լանտունյայ գյուղից ոչ հեռու։ Դեպի հարավ հոսում է Լուանգպհաբանգ նահանգի միջով և թափվում է Մեկոնգ Լուանգպհաբանգայից հյուսիս իր քարանձավներով հայտնի Պակուից ոչ հեռու։

Սնուցումը հիմնականում անձրևային է։ Գետավարարումը ամառային և աշնանային է։ Ջուրն օգտագործվում է ոռոգման համար։ Լաոսի հյուսիսում գետը համարվում է կարևոր տրանսպորտային զարկերակ։ 2011 թվականին մշակվեց ծրագիր, որի համաձայն գետի վրա կառուցվելու էին հիդրաէլեկրտակայանի յոթ կասկադ։

## Ֆլորա և ֆաունա
Գետում ապրում են 84 ձկնատեսակներ, որոնցից 29-ը հանդիպում են միայն այստեղ։ Գետը նաև կուղբերի, սողունների և գետային թռչունների պոպուլյացիոն խմբերի բնակավայր է։ Դրանց մի մասը գրանցված է Բնության պահպանության միջազգային միության Կարմիր գրքում։ Գետի ավազանի վրա է գտնվում Պուդենդին ազգային այգին (Phou Daen Din), որի տարածքում ապրում են փղեր, գիբոններ և կա շրջան, որ համարվել է առանցքային թռչունների տարածք։ Մտավախություններ կան, որ ամբարտակների կառուցումից և ազգային այգու մի մասի ջրածածկ անելուց հետո, էկոհամակարգը չի կարողանա հարմարվել նոր պայմաններին, իսկ որոշ տեսակներ կարող են անհետանալ։

## Զբոսաշրջություն
Գետը հոսում է բլուրների երկայնքով, որտեղ Հմոնգի, Յաոյի, Լուի և այլ տեղական ցեղերը ձեռքով բրինձ են մշակում տեռասով։ Անաղարտ բնությունն ու աբորիգենների պարզունակ առօրյան  գրավում են այստեղ զբոսաշրջիկներին։ Նրանց համար կան ռաֆթինգի տարբեր ուղիներ, այդ թվում` Պուդենդինի արգելոցի տարածքում Ու գետի երկայնքով շարժը։

## Ծանոթագրություններ

## Գրականություն
* 

Կատեգորիա:Գետեր այբբենական կարգով
Կատեգորիա:Լաոսի գետեր
Մագնեզիումի քլորիդ

**Մագնեզիումի քլորիդ** երկատոմ անօրգանական միացություն է` կազմված մագնեզիում և քլոր տարրերի ատոմներից։ Աղաթթվի մագնեզիումական աղն է։ Քիմիական բանաձևը՝ \mathsf{\stackrel{+2}{Mg}\stackrel{-1}{Cl}_2} է։ Լավ է լուծվում ջրում և էթանոլում։

## Ֆիզիկական հատկություններ

Անգույն բյուրեղային նյութ է, խտությունը 2,316 գ/սմ³ է, հալման ջերմաստիճանը 713&nbsp;°C,  եռման ջերմաստիճանը 1412&nbsp;°C: Մագնեզիումի քլորիդը բավականին խոնավածուծ (հիգրոսկոպիկ) է, լուծելիությունը ջրում 20&nbsp;°C-ում ըստ զանգվածի 35,3% է։ Մագնեզիումի քլորիդն առաջացնում է բյուրեղահիդրատներ 1, 2, 4, 6, 8 և 12 ջրի մոլեկուլներով։ −3,4-ից  116,7&nbsp;°C ջերմաստիճանը կայուն է \mathsf{MgCl_2 \cdot 6 H_2O} բյուրեղահիդրատը, որը բնության մեջ հանդիպում է բիշոֆիտ հանքի տեսքով։ Մեծ քանակով ստացվում է ծովի ջրի շոգիացման միջոցով։ Մագնեզիումի քլորիդն առաջացնում է կրկնակի աղեր, որոնցից շատ կարևոր է կարնոլիթը՝ \mathsf{KCl \cdot MgCl_2 \cdot 6 H_2O}, որը մագնեզիումի և կալիումի քլորիդի ստացման համար հումք է հանդիսանում։

## Քիմիական հատկություններ

Նատրիումի կարբոնատը ջրային լուծույթում հիդրոլիզվում է ապահովելով միջավայրի հիմնային ռեակցիան։ Նատրիումի կարբոնատի հիդրոլիզի կրճատ իոնային հավասարումն է՝

:: \mathsf{CO_3^{2-} + H_2O \rightleftarrows HCO_3^- + OH^-}

Ածխաթթվի դիսոցման հաստատունը առաջին փուլի համար 4,5 է։ Ածխաթթուն անկայուն և թույլ թթու է։  Նատրիումի կարբոնատի և թթուների փոխազդեցությունից առաջանում է ածխաթթու, որն անմիջապես քայքայվում է վերածվելով ածխածնի երկօքսիդի և ջրի։

:: \mathsf{Na_2CO_3 + H_2SO_4 \rightarrow Na_2SO_4 + H_2O + CO_2\uparrow}

## Ստացում

Անջուր մագնեզիումի քլորիդի ստացման համար բիշոֆիտը ջրազրկում են մինչև \mathsf{MgCl_2 \cdot 2H_2O}, ապա 100—200&nbsp;°C-ում չորացնում են քլորաջրածնի հոսքում։

Mg(OH)2 + 2 HCl → MgCl2 + 2 H2O

Որպես կողմնակի նյութ ստացվում է տիտանի քառաքլորիդի վերականգնումից։

## Կիրառություն

* Մեծ մասամբ կիրառվում է մետաղական մագնեզիումի ստացման համար։ Իսկ MgCl2·6H2O կիրառվում է մագնեզիումացված ցեմենտի ստացման մեջ։
* Օգտագործվում է սառույցի և ձյան ծածկույթը հալեցնող խառնուրդում որպես հավելանյութ։ Արդյունքում փոխազդում է ձյան հետ հալեցնելով այն։ Ունի վտանգավորության 3-րդ աստիճան և ագրեսիվ կոռոզիոն հատկություն։

## Սննդի անվտանգություն

Մագնեզիումի քլորիդը գրանցված է որպես սննդային հավելում՝ E511:
Հանդիսանում է «նիգարիի» (ճապ.՝ 苦汁, բառացի՝ «դառը հյութ») խիտ աղային լուծույթի հիմնական բաղադրիչը, որը ստացվում է ծովի խորքային ջրերի շոգիացումից և ծովային աղի անջատումից հետո։ Նիգարի բաղադրության մեջ քիչ քանակներով մտնում են բազմաթիվ օգտակար հանքային նյութեր՝ նատրիումի քլորիդ, կալիում, կալցիում, երկաթ, ֆոսֆոր, ցինկ և այլն։ Նիգարին օգտագործվում է տոֆու պատրաստելու համար սոյայի կաթից կաթնաշոռ ստանալիս։

## Ծանոթագրություններ

Կատեգորիա:Քլորիդներ
Կատեգորիա:Մագնեզիումի միացություններ
Կատեգորիա:Սննդային հավելումներ
Սովորական սիրտ

**«Սովորական սիրտ»** (), ռեժիսոր Ռայան Մերֆիի ամերիկյան գեղարվեստական հեռուստաֆիլմը, որն էկրան Է բարձրացել 2014 թվականին։ Սցենարը գրել է Լարրի Կրամերը՝ հիմնվելով 1985 թվականին լույս տեսած համանուն պիեսի վրա։ Ֆիլմի պրեմիերան կայացել Է HBO հեռուստաալիքով 2014 թվականի մայիսի 25-ին։

Ֆիլմը չափազանց բարձր են գնահատել ամերիկացի հեռուստաքննադատները։

## Սյուժե
Դրաման, որի գործողությունները տեղի են ունենում 1980-ական թվականների առաջին կեսին, պատմում է Նյու Յորքի մի քանի բնակիչների մասին, որոնք փորձում են իշխանությունների և հասարակության ուշադրությունը հրավիրել ՁԻԱՀ-ի սկսվող համաճարակի վրա։

## Դերերում

* Մարկ Ռուֆալո` *Նեդ Ուիքս* 
* Մեթ Բոմեր` *Ֆելիքս Թերներ*
* Թեյլոր Կիտչ՝ *Բրյուս Նայլզ*
* Ջիմ Փարսոնս՝ *ոմի Բոտրայթ* 
* Ջուլիա Ռոբերթս՝ *Էմմա Բրուքներ* 
* Ջո Մանտելո՝ *Միկի Մարկուս*
* Ալֆրեդ Մոլինա՝ *Բեն Ուիքս * 
* Դենիս Օ'Հեր՝ *Հայրամ Քիբլեր*
* Կորի Ստոլ՝ *Ջոն Բրունո*
* Ֆին Ուիթրոք՝ *Ալբերտ*
* Վի Դի Վոնգ՝ *Բազի*
* Ջոնաթան Գրոֆ՝ *Քրեյգ Դոններ*
* Սթիվեն Սփինելլա՝ *Սենֆորդ*
* Դանիել Ֆերլանդ՝ *Էստել*

## Արձագանքներ
Ֆիլմը քննադատների բարձր գնահատականներն է ստացել։ *[[Rotten Tomatoes]]* կայքում ֆիլմի վարկանիշը կազմում է 93%։ *[[Metacritic]]*-ում հավաքել է 85 միավոր 100-ից։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2014 դրամա ֆիլմեր
Կատեգորիա:Blumhouse Productions ֆիլմեր
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան հեռուստաֆիլմեր
Կատեգորիա:ԼԳԲՏ ֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Պիեսների հիման վրա նկարահանված ամերիկյան ֆիլմեր
Կատեգորիա:Ռայան Մերֆիի ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր, որոնց գործողությունները տեղի են ունենում 1980-ականներին
Կատեգորիա:2014 ֆիլմեր
Ներգաղթի թանգարան (Փարիզ)

**Ներգաղթի թանգարանը** (ֆր.՝ Cité nationale de l'histoire de l'immigration) բացվել է 2007 թվականի հոկտեմբերի 10-ին։

## Ցուցահանդես
Թանգարանի հավաքածուն ներկայացնում է Ֆրանսիայում ներգաղթի 200-ամյա պատմությունը և պարունակում է արվեստի նմուշներ և առօրյա առարկաներ, որոնք կապված են ֆրանսիական ներգաղթի հետ։

## Գործնական տեղեկատվություն
Թանգարանը գտնվում է Պորտ-Դորե պալատում, որը տեղակայված է Փարիզի 12-րդ վարչական շրջանում, մոտակա մետրոյի կանգառը Պորտ-Դորեն է։ Ներգաղթի թանգարանի ստեղծումից առաջ պալատում տեղակայված էին Աֆրիկայի և Օվկիանիայի թանգարանի հավաքածուները, որոնք տեղափոխվել են Բրանլի փողոցում գտնվող  Պարզունակ արվեստի թանգարան։ Ներգաղթի թանգարանից բացի պալատում տեղակայված է նաև արևադարձային ձկների ակվարիում։

Թանգարանը բաց է յուրաքանչյուր օր բացի՝

* երկուշաբթի

Աշխատանքային ժամերն են՝

* 10։00-ից 17։30-ն
* շաբաթ և կիրակի օրերին՝ 10:00-ից 19:00-ն

## Պատկերասրահ

Պատկեր:L'exposition "Ma proche banlieue" (CNHI).jpg
Պատկեր:Lexposition permanente de la CNHI (3679644960).jpg
Պատկեր:Un des espaces multimédias de la CNHI (3679706448).jpg
Պատկեր:Lespace multimédia sur les langues de la CNHI (3679775460).jpg
Պատկեր:Cité-Immigration3.jpg
Պատկեր:Exposition permanente de la Cité nationale de l'histoire de l'immigration 2007.jpg
Պատկեր:Cité-Immigration8.JPG


## Տես նաև
* Ներգաղթ
* Արտագաղթ
* Սպիտակ արտագաղթ
* Փարիզի թանգարանները

## Ծանոթագրություններ

## Արտաքին հղումներ
* Թանգարանի պաշտոնական կայք-էջ

Կատեգորիա:Փարիզի թանգարաններ
Կատեգորիա:2007 հիմնադրված թանգարաններ
Կատեգորիա:Ներգաղթ Եվրոպա
Կատեգորիա:2007 հիմնադրումներ Ֆրանսիայում
Կատեգորիա:Ֆրանսիայի պատմություն
Կատեգորիա:Բնօրինակում անաղբյուր հոդվածներ
Աբուլի բերդ

**Աբուլի բերդ** (վրաց.՝ აბულის ციხე), բրոնզի դարի մեգալիթյան կառույց՝ Վրաստանի Սամցխե-Ջավախեթի մարզի Նինոծմինդայի շրջանում։ Բերդն ընդգրկված է Վրաստանի ազգային նշանակության մշակութային անշարժ հուշարձանների ցանկի մեջ։

## Նկարագիր
Աբուլի բերդը կիկլոպյան ամրոց է՝ կառուցված այսպես կոչված «չոր շարվածքի» տեխնիկայով, այսինքն հսկայական քարերը պարզապես շարվել են իրար վրա, առանց որևէ կապող շինարարական շաղախի։ Այն գտնվում է Փոքր Աբուլ լեռնագագաթի հարավային լանջին՝ ծովի մակարդակից 2670 մ բարձրության վրա, Փարվանա լճից հարավ-արևելք։

## Ճարտարապետություն
Աբուլի բերդը ճարտարապետական նմանություն ունի Փարվանա լճից հյուսիս-արևմուտք գտնվող Շաորի բերդի հետ։ Այն հսկայական և բավականին բարդ կառույց է, կառուցված 3-5 մետրանոց հրաբխային բազալտից և որի կառուցման համար չի գործածվել շինարարական շաղախ կամ որևէ խյուս։ Բերդը կազմված է կենտրոնական ամրակայանի տարածքից, որի մեջ ընդգրկված է նաև միջնաբերդը։ Բերդի կենտրոնական տարածք հնարավոր է մտնել ամրոցի հարավային և արևելյան կողմերում գտնվող մուտքերից։ Միջնաբերդի արևելյան հատվածում գտնվում են բնակելի շինություններն ու տարբեր ձևի ու չափսերի թաքստոցները, որոնք հաճախ կառուցված են երկու կամ երեք մակարդակներով կամ հարկաբաժիններով։

## Հնագիտություն
Աբուլի բերդում, ինչպես նաև Շաորի բերդում երբեք հնագիտական պեղումներ չեն իրականացվել, ինչը դժվարեցնում է որոշել կառուցման կոնկրետ ժամանակաշրջանը և որևէ կոնկրետ մշակույթի այն վերագրելը։

Կիկլոպյան ամրոցների տարածվածությունը հանդիսանում է Հարավային Կովկասում բրոնզի դարի կեսերից մինչ ավարտն ընկած ժամանակահատվածում սոցիալական փոփոխությունների հնագիտական վկայությունը։ Նմանատիպ ամրությունները սովորաբար կառուցվում էին լեռների զառիթափ լանջերին։ Բնակավայրերի տեղաբաշխումը և մշակութային առանձնահատկությունները վկայում են այն մասին, որ նրանց, ում պատկանել են այս լեռնային ամրոցները, հսկողություն են իրականացրել վարելահողերի ու բնական պաշարների վրա։ Այս ամրությունները կարող էին իրականացնել նաև տնտեսական և պաշտպանական գործողություններ՝ իշխող վերնախավի ներքին տիրույթների համար։

2019 թվականի սեպտեմբերից վրացական իշխանությունները սկսել են հնագիտական ուսումնասիրությունների նախագիծ՝ երկրի մեգալիթյան հուշարձանների հետագա ուսումնասիրման և պահպանման նպատակով, այդ թվում Աբուլի, Շաորիի, Ավրանլոյի և Սամեբայի բերդերի։

## Պատկերասրահ

Պատկեր:Abuli Fortress by R.Beridze (1).JPG|Աբուլի բերդը
Պատկեր:Abuli megalithic fortress-1.jpg|Աբուլի բերդը
Պատկեր:Abuli megalithic fortress-7.jpg|Աբուլի բերդի ներքին տեսքը
Պատկեր:Abuli megalithic fortress-6.jpg|thumb|left|Աբուլի բերդի մի հատվածը
Պատկեր:Abuli_megalithic_fortress-3.jpg|miniaturadaimagem|250x250px|Ամրոցի պատերի շարվածքը


## Ծանոթագրություններ

Կատեգորիա:Բերդեր այբբենական կարգով
Կատեգորիա:Վրացական բերդեր
Կատեգորիա:Վրաստանի տեսարժան վայրեր
Կատեգորիա:Նախնադարյան Վրաստան
Վույ Աման

**«Վույ Աման»** (), հայ փոփ երգչուհի Սիրուշոյի երգն է՝ հայ-ամերիկյան երգիչ, երգի խոսքերի հեղինակ Սեպուհ Սիմոնյանի մասնակցությամբ։

## Նախապատմություն
«Vuy Aman» երգը հայերեն և անգլերեն է։ Սա Հայ փոփ երգչուհի Սիրուշոյի և հայ-ամերիկյան երգիչ, երգերի հեղինակ, Լոս Անջելեսի Capital Cities ինդի-փոփ դուետի մենակատար Սեպուհ Սիմոնյանի առաջին համագործակցությունն է։ Երգը թողարկվել է հունիսի 9-ին և անմիջապես դարձել է հայկական iTunes-ի թիվ 1 հիթ։ Մեկ ամիս անց՝ հուլիսի 5-ին, թողարկվել է պաշտոնական երաժշտական տեսահոլովակը։ Սեպտեմբերին Սիրուշոյի պաշտոնական YouTube-ալիքում թողարկվել են երգի երկու պաշտոնական ռեմիքս տարբերակները։

## Տեսահոլովակ
Երաժշտական տեսահոլովակի պրեմիերան կայացել է հուլիսի 9-ին։ Այն նկարահանվել է Հայաստանում և Լոս Անջելեսում։ Առաջին տեսարանում Սեպուհը քայլում է միայնակ Լոս Անջելեսի փողոցներում։ Երկրորդ տեսարանում Սիրուշոն է վարդագույն կաբրիոլետի հետևի նստատեղի վրա։ Վերջում դուետը միավորվում է՝ խաղալով ինչ-որ ավանդական հայկական Խաղեր և ուտելով հայկական ուտեստներ։ Տեսահոլովակը ավարտվում է այն տեսարանով, որ Սիրուշոն և Սեպուհը հագնում են հայկական ավանդական գլխարկներ։

## Վույ Աման կպչուն պիտակներ
Օգոստոսի վերջին Սիրուշոն գործարկել է «Վույ Աման» անվճար կպչուն պիտակներ և շրջանակային փաթեթներ։ Պիտակները պարունակում են նորաձև պարագաներ, մազերի և գլխի ատրիբուտներ, ճանապարհորդության շրջանակներ և այլն։

## Ծանոթագրություններ

Կատեգորիա:2017 երգեր
Կատեգորիա:2017 սինգլներ
Կատեգորիա:Հայերեն երգեր
Կատեգորիա:Հայկական երգեր
Շաորի ամրոց

**Շաորի ամրոց** (վրաց.՝ შაორის ციხე), հայտնի է նաև **Քյոռօղլու բերդ** անվանումով։ Բրոնզի դարի մեգալիթյան կառույց Վրաստանի Սամցխե-Ջավախեթի մարզում։ Գտնվում է Փոքր Կովկաս լեռնաշղթայի համանուն լեռան վրա, ծովի մակարդակից 2752 մ բարձրության վրա, Փարվանա լճից հյուսիս-արևմուտք։ Ընդգրկված է Վրաստանի ազգային նշանակության մշակութային անշարժ հուշարձանների ցանկի մեջ։

## Նկարագիր
Շաորի ամրոցը տեղագրական և ճարտարապետական բազմաթիվ ընդհանրություններ ունի Աբուլի բերդի հետ։ Կառուցված է խոշոր հրաբխային բազալտով, առանց որևէ կապող շինարարական շաղախի և քարերը պարզապես շարված են միմյանց վրա։ Ամրոցը կազմված է երկու մասից, որոնցից յուրաքանչյուրը տեղակայված է լեռան գագաթի վրա։ Կենտրոնական մասը իրենից ներկայացնում է ոչ ճիշտ ուղղանկյուն և կառուցված է ամենաբարձր հատվածում։ Այնտեղ կարելի է հայտնվել արևելյան մուտքից, որի լայնությունը 1 մ է, իսկ բարձրությունը՝ 1,3 մ։

Ամրոցի դիրքն ու ընդարձակությունը քիչ հավանական է դարձնում այն հանգամանքը, որ այն երբևէ գործածվել է որպես քաղաքային կյանքի կենտրոն։ Շատ հավանական է, որ այն ծառայել է կրոնական նպատակների համար։

## Հնագիտություն
Շաորի ամրոցը առաջին անգամ գրավոր աղբյուրներում հիշատակվում է 18-րդ դարի վրաց աշխարհագրագետ և պատմաբան Վախուշտիի աշխատություններում։ Հայազգի հնագետ և բանասեր Լեոն Մելիքսեթ-Բեկը առաջինն էր, որ փորձեց 1938 թվականին կանոնավոր կերպով ուսումնասիրել Վրաստանի միաձույլ հուշարձանները, այդ թվում Շաորի ամրոցը։

Շաորի ամրոցում երբեք հնագիտական պեղումներ չեն իրականացվել, որը դժվարեցնում է նրա թվագրումն ու որևէ կոնկրետ մշակույթի դրա վերագրումը։ Շինարարության տեխնիկական և նյութական կողմը նմանություն ունի Թռեղք-Վանաձորյան մշակույթին, ըստ որի ամրոցի կառուցման ժամանակաշրջան է մատնանշվում մ.թ.ա. 2-րդ հազարամյակի առաջին կեսը։

Բնակավայրերի տեղաբաշխումը և մշակութային առանձնահատկությունները վկայում են այն մասին, որ նրանց, ում պատկանել են այս լեռնային ամրոցները, հսկողություն են իրականացրել վարելահողերի ու բնական պաշարների վրա։ Այս ամրությունները կարող էին իրականացնել նաև տնտեսական և պաշտպանական գործողություններ՝ իշխող վերնախավի ներքին տիրույթների համար։

## Պատկերասրահ

Պատկեր:Shaori Fortress. R.Beridze (7).JPG|Հարթ քարերով կառուցված ճանապարհ
Պատկեր:Shaori Fortress. R.Beridze (1).JPG|Մորենային խանդակ Շաորի լեռան վրա
Պատկեր:Shaori Fortress. R.Beridze.JPG|Արևմտյան պարիսպը
Պատկեր:Shaori Fortress. R.Beridze (4).JPG|Շաորի ամրոցն ու Փարվանա լիճը
Պատկեր:Shaori Fortress. R.Beridze (5).JPG|Ամրոցի արևմտյան պարիսպը
Պատկեր:Shaori Fortress. R.Beridze (6).JPG|thumb|150px|left|Շաորի կամ Քյոռօղլի լեռը
Պատկեր:Shaori Fortress. R.Beridze (3).JPG|thumb|150px|right|Ամրոցի ներքին հատվածներից
Պատկեր:Shaori Fortress. R.Beridze (10).JPG|Վերին ամրոցը
Պատկեր:Shaori Fortress. R.Beridze (8).JPG|
Պատկեր:Shaori Fortress. R.Beridze (9).JPG|


## Ծանոթագրություններ

Կատեգորիա:Բերդեր այբբենական կարգով
Կատեգորիա:Նախնադարյան Վրաստան
Կատեգորիա:Վրաստանի տեսարժան վայրեր
Կատեգորիա:Վրացական բերդեր
Նոյ Գորդոն

**Նոյ Գորդոն** (, ), ամերիկացի գրող։ Ծնվել է Մասաչուսեթս նահանգի Վուսթեր քաղաքում։

## Կենսագրություն և ստեղծագործական կյանք
Ծնվել է գրավատան աշխատողի ընտանիքում։

Երկրորդ համաշխարհային պատերազմի ավարտին ծառայել է Ամերիկյան բանակում։ Թղթակցել է *Worcester Telegram-ին* մինչև 1959 թվականին *Boston Herald* պարբերականում աշխատանքի անցնելը։

Նա իր վեպերում անդրադարձել է բժշկությանն ու բժշկական էթիկայի պատմությանը, բայց վերջերս նա սկսել է ավելի շատ կենտրոնանալ այնպիսի թեմաների վրա, ինչպիսիք են ինկվիզիցիան և հրեական մշակույթի պատմությունը։

1993 թվականին «Շաման» վեպի համար Գորդոնն ստացել է Ջեյմս Ֆենիմոր Կուպերի անվան առաջին մրցանակը` լավագույն պատմական աշխատանքի համար։

## Անձնական կյանք
Ամուսնացել է Լորանի հետ, որի հետ ունեցել են երեք երեխա։

## Վեպեր
* The Rabbi (1965)
* The Death Committee (1969)
* The Jerusalem Diamond (1979)
* Քոուլի տոհմի եռագրությունը.
** Բժիշկը. Ավիցեննայի աշակերտը / The Physician (1986)
** Շաման / Shaman (1992)
** Բժիշկ Քոուլ / Matters of Choice (1995)
* Վերջին հրեան / The Last Jew (2000)
* Sam and Other Animal Stories (2002) (մանկական պատմություններ)
* Գինեգործը / The Winemaker (2007)

## Ծանոթագրություններ

## Արտաքին հղումներ
* Պաշտոնական կայք էջ

Կատեգորիա:20-րդ դարի ամերիկացի վիպասաններ
Կատեգորիա:20-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի վիպասաններ
Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի տղամարդ վիպասաններ
Կատեգորիա:Բնօրինակում անաղբյուր հոդվածներ
Կատեգորիա:Ամերիկացի գրողներ
Կատեգորիա:Ամերիկացի լրագրողներ
Կատեգորիա:Ամերիկացի հրատարակիչներ
Առնոլդ Միլբրետս

**Առնոլդ Միլբրետս** (, ), լատիշ և խորհրդային դերասան։

## Կենսագրություն
Առնոլդ Միլբրետսը ծնվել է 1905 թվականի հոկտեմբերի 27-ին, Լիեպայայում։ Հայրը բանվոր էր։ Նա ակտիվ մասնակցություն էր ունեցել 1905 թվականի հեղափոխության իրադարձություններին։ Վախենալով հետապնդումներից՝ նա իր ընտանիքի հետ մեկնել է Օդեսա։

Լատվիա վերադառնալուց հետո Առնոլդ Միլբրետսն ավարտել է Լիեպայայի տեխնիկումը (1923 թվական)։ Սովորել է Լատվիայի կինոկուրսերում և դրամատիկական կուրսերում։ Եղել է Լիեպայայի նոր թատրոնի (1927-1932 թվական), 1933-1938 և 1940-1967 թվականներին՝ Լատվիայի ազգային թատրոնի դերասան։ Աշխատել է Լատվիայի հանրապետության Հասարակական հարցերի նախարարության գեղարվեստական բաժնում (1938-1940 թվական)։

20-ական թվականներից նկարահանվել է կինոյում, թաթար մարտիկի դերով իր դեբյուտն է նշել Pathé կինոստուդիայի «Թագավորի սուրհանդակը» ֆիլմում։ Նկարահանվել է Ռիգայի կինոստուդիայում։

Մահացել է 1968 թվականի սեպտեմբերի 21-ին, թաղված է Ռիգայում` Լեսնոյ գերեզմանատանը։

## Ստեղծագործություն

**Դերեր թատրոնում**

**[[Լիեպայա]]յի թատրոն**
* 1929 թվական` Ա. Վիլների և Հ. Ռեյգերտի «Տրեյմեյտենեսն» ըստ Ֆրանց Շուբերտի երաժշտության՝ Քուպելվիզեր 
* 1931 թվական՝ Յանիս Ակուրատերսի «Սիրո երկիրը»` Շոլոմ

**Ազգային թատրոն**
* 1934 թվական` «Ձկնորսի որդին» ըստ Վիլիս Լացիսի վեպի՝ Բունդջինիշ 
* 1934 թվական՝ Ռ. Քրոդերի «Արքայազնը կամ վարորդը»` Բունդջինիշ  
* 1934 թվական` Անտիս Դոկի «Քրիշուս Լակստսը»` Լիգայնիս 
* 1934 թվական` Ալեքսանդր Գրինսի «Հոգիների բուքը»` Կաժոցինիշ
* 1934 թվական` Ռուդոլֆ Բլաումանիսի «Եռանդամների մեղքերը»` Լուդիս 
* 1935 թվական` Ե. Վուլֆի «Սկանգալական տոնը»` Սվեյկլիտիս 
* 1937 թվական` «Թոմ Սոյերի արկածները» ըստ Մարկ Տվենի վեպի՝ Գեկ Ֆինն
* 1940 թվական՝ Անդրեյ Ուպիտի «Եշկի Զինգիսի հաղթանակը»` Վուլֆ Բարոն 
* 1944 թվական` Անշլավ Էգլիտիսի «Անարդար դատարանը»` Դզենջա  
* 1944 թվական` Ե. Վուլֆի «Սենսացիան»` Ռուգումս 
* 1947 թվական` Յան Ռայնիսի «Պոլուիդեալիստը»` Վայբստինիշ 
* 1948 թվական` Ալեքսանդր Օստրովսկու «Անօժիտ աղջիկը»` Ռոբինզոն 
* 1950 թվական` Անդրեյ Ուպիտի «Կանաչ երկիրը»` Վեցկալացիս 
* 1950 թվական` Ռեյնիսի և Մատիս Կաուդզիտի «Ժամանակավոր հողաչափերը»` Տենիս 
* 1951 թվական` «Եվգենիյա Գրանդեն» ըստ Օնորե դը Բալզակի վեպի՝ Քրիշո  
* 1952 թվական՝ Նիկոլայ Գոգոլի «Ռևիզոր»` Գիբներ 
* 1953 թվական` «Ցեպլիսը» ըստ Պավել Ռոզիտիսի վեպի՝ Սեսկս 
* 1954 թվական՝ Ուիլյամ Շեքսպիրի «Միջամառային գիշերվա երազ»` Բադմիր 
* 1957 թվական` Ժան Գրիվայի «Ավլել բուք ու բորանը...»` Սվիլպիս  
* 1965 թվական` Բերտոլդ Բրեխտի «Երեք գրոշանոց օպերա»` Քիմբլ
* 1966 թվական` Քլիֆորդ Օդետսի «Ոսկե տղան»

**Ֆիլմագրություն**
* 1923 թվական՝ Թագավորի սուրհանդակը՝ թաթար
* 1939 թվական՝ Ձկնորսի որդին՝ Բունջինիշ 
* 1947 թվական՝ Վերադարձ հաղթանակով` Պետերիս  
* 1955 թվական` Գարնան ցրտահարությունը՝ Պուտրանս
* 1956 թվական՝ Պատճառը և հետևանքը՝ Սաուսվեդերս 
* 1957 թվական՝ Ռիտա` Բերտս
* 1957 թվական` Ձկնորսի որդին (նոր վերսիա)` Բունջինիշ  
* 1958 թվական` Վիպակ լատիշական նետի մասին՝ Միլզիս
* 1959 թվական՝ Արձագանքը՝ Բալոդիս
* 1962 թվական՝ Մոցարտ և Սալիերի՝ կույր երաժիշտ  
* 1963 թվական՝ Իոլանտա՝ ծաղրածու

## Մրցանակներ
* Մեդալ «Գերազանց աշխատանքի համար» (03.01.1956 թվական)

## Ծանոթագրություններ

Կատեգորիա:20-րդ դարի դերասաններ
Կատեգորիա:Լատիշ դերասաններ
Կատեգորիա:Խորհրդային դերասաններ
Պատկերավոր բանաստեղծություն

**Պատկերավոր բանաստեղծություն** կամ **գրաֆիկական բանաստեղծություն** կամ **կալիգրամ**  բանաստեղծական տպագրության մի տեսակ, բանաստեղծություններ, որոնցում տողերի կամ տառերի ընդգծված հատվածները գրաֆիկական գծապատկեր են ստանում , նմանվում են ինչ որ պատկերի (մոնոգրամ, ռոմբուս և այլն), այլ կերպ ասած ՝ բանաստեղծության բառերը կազմում են գծանկար։  Հայտնի է  մ․թ․ա  III դարից։ Դեռևս հին հունական բանաստեղծ Սիմմի Ռոդոսսկին գրել է բանաստեղծություններ, որոնց կառուցվածքը նման էր ձվի, առանցքների կամ թևերի։ Միջնադարյան վանականները նախընտրում էին խաչ և ութանիստ աստղեր, ինչպես օրինակ Սիմեոն Պալոցկին XVIII -րդ դարում։ XVI -րդ դարում Ռաբլեն գրեց ներբող, ինչը կառուցվածքով նման էր շշի։ Բարոկկո պոեզիայի ներկայացուցիչները սիրում էին նկար-բանաստեղծություններ (Կատարինա Ռեգինա ֆոն Գրեյֆենբերգը հաճախ գրում էր սոնետներ, որոնք նման էին խաչի)։ Ռուսաստանում XVII-րդ դարում այս տիպի բանաստեղծությունները ժամանակակից էին համարվում։ XVIII-XIX-րդ դարերում պատկերավոր բանաստեղծություններ գրում  էին ՝
[մինի|375x375փքս|«Ողջույն թագավորին [Алексей Михайлович|Ալեքսեյ Միխայլովիչին Թագաժառանգի ծննդյան կապակցությամբ Սիմեոնա» Սիմեոն Պալոցկի]]
[մինի|369x369փքս|«Հովհար» [Տրետյակով Սերգեյ Միխայլովիչ (բանաստեղծ)|Սերգեյ Տրետյակով (1913)]]

* Գավրիլ Դերժավին
* Ալեքսանդր Սումարոկով
* Ռժևսկի,
* Ապուխտին,
* Ռուկավիշնիկով և այլք

Հետագայում պատկերավոր բանաստեղծություններ գրեցին սիմվոլիզմի և ավանգարդիզմի ներկայացուցիչները

* Վալերի Բրյուսով
* Կիրսանով
* Անդրեյ Վոզնեսենսկի և այլք

## Ապոլիների կալիգրամները
[մինի|315x315փքս|«Բանաստեղծություն Լուի համար» Գիյոմ Ապոլիների, [9 փետրվարի 1915 թվական]]
Ֆրանսիացի բանաստեղծ Գիյոմ Ապոլիները 1918 թվականին  լույս ընծայեց գրաֆիկական բանաստեղծությունների հավաքածու, ինչը անվանեց կալիգրամներ։ Հետագայում այս տերմինը մտավ այլ լեզուներ։

## Տես նաև
* Գիյոմ Ապոլիներ

## Ծանոթագրություններ

## Գրականություն
* 
* 
* 
* 
* 
* 
* 

## Արտաքին հղումներ
* Գիյոմ Ապոլիների կալիգրամները
* Անանուն բանաստեղծություններ
* Յոգան Կարստ Ժայռը XVII դար
* Ժորժ Վինտեր.  (''Rhomboidal Dirge''). XVIIդար
* Լյուիս Քերոլ  Բանաստեղծություն, որը նման է մկան պոչի («Ալիսան հրաշքների աշխարհում»)
* Անդրեյ Սյուզդալով Ապոլիների շարժվող գրաֆիկական բանաստեղծություն «Փոքրիկ մեքենա»
* [Ի․Ռուկավիշնիկով. Աստղեր](https://ru.wikisource.org/wiki/%D0%98_%D0%BA%D1%82%D0%BE_%D0%BF%D1%80%D0%B8%D0%B4%D1%8F_%D0%B2_%D1%82%D0%B2%D0%BE%D0%B8_%D0%B7%D0%B0%D0%BF%D1%80%D0%B5%D1%82%D0%BD%D1%8B%D1%8F_(%D0%A0%D1%83%D0%BA%D0%B0%D0%B2%D0%B8%D1%88%D0%BD%D0%B8%D0%BA%D0%BE%D0%B2))
* Ա․Վազնեսենսկի Հատվածներ

Կատեգորիա:Գրաֆիկա
Կատեգորիա:Ֆրանսիական պոեզիա
Համբույրների կրպակ 3

«**Համբույրների կրպակ 3**» (), ռեժիսոր Վինս Մարքելոյի ամերիկյան դեռահասական ռոմանտիկ կատակերգություն, որը թողարկվելու է 2021 թվականին Նեթֆլիքսում։ Սցենարի հեղինակներն են Մարքելոն և Ջեյ Առնոլդը։ Այն համարվում է «Համբույրների կրպակը» և «Համբույրների կրպակը 2» ֆիլմերի սիքվելը։ Գլխավոր դերերում են Ջոյ Լին Քինգը, Ջոել Քորթնին, Ջեյքոբ Էլորդին, Մեյսի Ռիչարդսոն-Սելերսը, Մոլի Ռինգուոլդը և Թեյլոր Զաքար Փերեցը։

## Դերերում
* Ջոյ Լին Քինգ՝ Ռոչել «Էլ» Էվանս
* Ջոել Քորթնի՝ Լի Ֆլին 
* ջեյքոբ Էլորդի՝ Նոա Ֆլին 
* Մեյսի Ռիչարդսոն-Սելերս՝ Քլոե Վինթրոփ 
* Թեյլոր Զաքար Փերեց՝ Մարկո 
* Մոլի Ռինգուոլդ՝ տիկին Ֆլին 
* Մեգան Յանգ՝ Ռեյչել

## Արտադրություն
2020 թվականի հուլիսին հայտարարվել է, որ երրորդ ֆիլմը գաղտնի նկարահանվել է 2019 թվականի երկրորդ ֆիլմի հետ միասին, որում Քինգը, Քորթնին, Էլորդին, Ռիչարդսոն-Սելլերսը, Պերեսը, Ռինգուոլդը և Յանգը կրկնում են իրենց դերերը։ Մարքելոն կրկին ղեկավարում է այն սցենարը, որը նա գրել Է Ջեյ Առնոլդի հետ։

## Թողարկում
Ֆիլմը թողարկվելու է 2021 թվականին Նեթֆլիքսում։

## Ծանոթագրություններ

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2021 ֆիլմեր
Կատեգորիա:Netflix-ի արտադրության ֆիլմեր
Կատեգորիա:Ամերիկյան ռոմանտիկ կատակերգական դրամա ֆիլմեր
Կատեգորիա:Ամերիկյան սիքվել ֆիլմեր
Կատեգորիա:Բրիտանական վեպերի էկրանավորումներ
Նենսի Միթֆորդ

**Նենսի Ֆրիման-Միթֆորդ (, **), առավել հայտնի որպես Նենսի Միտֆորդ, բրիտանացի գրող, կենսագիր և լրագրող։

Եղել է հայտնի Միթֆորդ քույրերից մեկը և միջպատերազմյան տարիներին «ոսկե երիտասարդության» ներկայացուցիչներից մեկը Լոնդոնի սոցիալական թատերաբեմում, առավել հայտնի է որպես Մեծ Բրիտանիայի և Ֆրանսիայի հասարակությունների բարձրագույն դասի կյանքի մասին վեպերի հեղինակ, ինչպես նաև իր կտրուկ և հաճախ սադրիչ սրամտությունով։ Նա իր գրողի համբավը ձեռք է բերել պատմական անձանց գիտահանրամատչելի կենսագրություններով։

## Կենսագրություն
Միթֆորդը, ինչպես որ պատվարժան Դեյվիդ Ֆրիման-Միթֆորդի ավագ դուստրը, հետագայում նաև 2-րդ բարոն Ռիդեսդեյլը, բարեկեցիկ մանկություն է ունեցել։ Նենսին, թեև տնային կրթություն ուներ, սակայն 1931 թվականին՝ իր առաջին վեպի հրապարակումից առաջ,  չէր ստացել գրական համապատասխան պատրաստվածություն։ Այս նորաստեղծ վեպը և դրան հաջորդող երեք երկերը փոքրիկ սենսացիա առաջացրին. դրանք նրա՝ հետպատերազմյան շրջանի երկու կիսաինքնակենսագրական վեպերն էին` «Սիրո հետապնդում» (1945) և «Սերը ցուրտ եղանակին» (1949), որոնք էլ նրան ճանաչում բերեցին։ Միտֆորդը ամուսնության հարցում դժբախտ է եղել։ 1933 թվականին նա ամուսնանում է Պիտեր Ռոդդի հետ, իսկ Երկրորդ Համաշխարհային պատերազմի ժամանակ սիրավեպ է սկսել «Ազատ Ֆրանսիա» շարժման սպա Գաստոն Պալևսկու հետ, ով դարձավ նրա ողջ կյանքի սերը, չնայած զույգն այդպես էլ երբեք չօրինականացրեց հարաբերությունները։ Պատերազմից հետո Միտֆորդը բնակություն է հաստատում Ֆրանսիայում և ապրում այնտեղ մինչև իր կյանքի վերջը՝  նամակների և կանոնավոր այցելությունների միջոցով կապ պահպանելով իր բրիտանացի շատ ընկերների հետ։

1950-ական թվականներին Միթֆորդը նույնացվեց  U English հասկացության հետ, ըստ որի՝ սոցիալական ծագումը և դիրքը որոշում էին անհատի օգտագործած բառերը ամենօրյա խոսքում։ Նա դա բարձրաձայնեց որպես կատակ, բայց շատերը լրջորեն ընդունեցին այդ գաղափարը։ Միտֆորդը հեղինակություն էր իր շարժուձևերով և ազնվատոհմիկությամբ, որը, թերևս, նրա ամենահայտնի ժառանգությունն է։ Նրա կյանքի հետագա տարիներն անձնական առումով միանշանակ չէին. մարքիզուհի դե Պոմպադուրի, Վոլտերի և  Լյուդովիկոս XIV  արքայի  կյանքի մասին կենսագրական հետազոտությունների հաջողություններն համընկնում են նրա և Պալևսկու հարաբերությունների վերջնական դադարեցմանը։ 1960-ական թվականների վերջերին նրա առողջությունը վատթարանում է, և նա կյանքի վերջին տարիներն անցկացնում է ծանր հիվանդության դեմ պայքարելով։ Նա մահացավ 1973 թվականի հունիսի 30-ին՝ իր տանը։

## Ծանոթագրություններ

## Մատենագրություն

* Սելինա Հաստինգս։ *Նենսի Միտֆորդ։ Կենսագրություն*։ Համիլտոն, Լոնդոն, 1985, ISBN 0-241-11684-8.

## Արտաքին հղումներ
* Հոդված Բրիտանիկա հանրագիտարանում

Կատեգորիա:Պատվո լեգեոնի շքանշանի սպաներ
Կատեգորիա:Կին կենսագիրներ
Կատեգորիա:20-րդ դարի բրիտանացի կին գրողներ
Կատեգորիա:Անգլերեն գրքեր
Կատեգորիա:Անգլիացի գրողներ
Կատեգորիա:Կենսագիրներ
Կատեգորիա:Անգլիացի կին գրողներ
Կատեգորիա:Անգլիացի կին վիպասաններ
Կատեգորիա:Պատվո լեգեոնի շքանշանի ասպետներ
Կատեգորիա:20-րդ դարի անգլիացի վիպասաններ
Կատեգորիա:Անգլիացի լրագրողներ
Կատեգորիա:Անգլիացի սցենարիստներ